CELEX: 32019D2113
Language: hu
Date: 2019-12-09 00:00:00
Title: A Tanács (KKBP) 2019/2113 határozata (2019. december 9.) a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról szóló (KKBP) 2016/2356 határozat módosításáról

10.12.2019   
               
               
                  HU
               
               
                  Az Európai Unió Hivatalos Lapja
               
               
                  L 318/161
               
            
         A TANÁCS (KKBP) 2019/2113 HATÁROZATA
         (2019. december 9.)
         a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról szóló (KKBP) 2016/2356 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2016. december 19-én elfogadta a (KKBP) 2016/2356 határozatot (1).
                  
               
                     (2)
                  
                  
                     A (KKBP) 2016/2356 határozat úgy rendelkezik, hogy az 1. cikkében említett tevékenységeket a 3. cikk (3) bekezdésében említett finanszírozási megállapodás megkötését követő 36 hónapon belül kell végrehajtani.
                  
               
                     (3)
                  
                  
                     2019. november 13-án az Egyesült Nemzetek Fejlesztési Programja (UNDP) a Kézi- és Könnyűfegyvereket Ellenőrző Délkelet- és Kelet-európai Központ (SEESAC) nevében eljárva az Unió engedélyét kérte a (KKBP) 2016/2356 határozat végrehajtási időszakának öt hónappal történő meghosszabbításához.
                  
               
                     (4)
                  
                  
                     A (KKBP) 2016/2356 határozat kért módosítása annak 5. cikke (2) bekezdését, valamint az említett határozat mellékletének 6. pontját érinti, ahol a projekt időtartamára vonatkozó hivatkozást módosítani kell.
                  
               
                     (5)
                  
                  
                     A (KKBP) 2016/2356 határozat 1. cikkében említett tevékenységek további folytatása nem jár külön erőforrások igénybevételével, amint ezt az UNDP a SEESAC nevében 2019. november 13-án benyújtott kérésében kifejezetten jelezte,
                  
               
                     (6)
                  
                  
                     Következésképpen a (KKBP) 2016/2356 határozatot az időtartam megfelelő meghosszabbításával módosítani kell, hogy az említett határozat 1. cikkében megnevezett tevékenységek végrehajtását folytatni lehessen,
                  
               ELFOGADTA EZT A HATÁROZATOT:
         
            1. cikk
            A (KKBP) 2016/2356 határozat a következőképpen módosul:
            
                        1.
                     
                     
                        Az 5. cikk (2) bekezdésének helyébe a következő szöveg lép:
                        
                           „(2)   Ez a határozat a 3. cikk (3) bekezdésében említett megállapodás megkötésének időpontját követően 41 hónappal, illetve, amennyiben ezalatt az idő alatt nem kerül sor a megállapodás megkötésére, a hatálybalépésének napját követő hat hónap elteltével hatályát veszti.”
                        
                     
                  
                        2.
                     
                     
                        A melléklet 6. pontjának szövege helyébe a következő szöveg lép:
                        
                                    „6.
                                 
                                 
                                    Időtartam
                                    A 2010/179/KKBP tanácsi határozat végrehajtása során szerzett tapasztalatok alapján, valamint figyelembe véve a projekt regionális alkalmazási körét, a kedvezményezettek számát, továbbá a tervezett tevékenységek számát és összetettségét, a végrehajtásra rendelkezésre álló időkeret 41 hónap.”
                                 
                              
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. december 9-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2016/2356 határozata (2016. december 19.) a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról (HL L 348., 2016.12.21., 60. o.).